ກະຊວງສຶກສາທິການ ແລະ ກິລາ (ສສກ) ມອບໃບຍ້ອງຍໍ ໃຫ້ກັບທ່ານນາງ ປອ.ກິມ ຊີມິນ ຜູ້ຊ່ຽວຊານທີ່ປຶກສາອາສາສະໝັກ ຈາກອົງການ ກອຍກາ(KOICA) ສ ເກົາຫຼີ ພາຍຫຼັງສຳເລັດການປະຕິບັດວຽກງານ ຄົບຕາມວາລະເປັນເວລາ 2 ປີ 6 ເດືອນ ປະຈຳສູນໂຄສະນາຂ່າວສານ ການສຶກສາ ແລະ ກິລາ ຫຼື ສຄຂ ເນື່ອງຈາກມີຜົນງານດີເດັ່ນໃນການປະກອບສ່ວນຊ່ວຍເຫຼືອວຽກງານວິຊາສະເພາະ ແລະ ອຸປະກອນຮັບໃຊ້ຕ່າງໆ.
ອົງການໄຈກ້າ ປະເທດຍີ່ປຸ່ນ ສົມທົບກັບ ອົງການອາສາສະໝັກນາໆຊາດຍີ່ປຸ່ນ ໄອວີ-ເຈແປນ (IV-JAPAN) ໃຫ້ທຶນຊ່ວຍເຫຼືອອີກ 2 ຕື້ກວ່າກີບ ຫຼື 250.577 ໂດລາສະຫະລັດ ໃນການພັດທະນາທັກສະສີມືຂອງຄູເຝິກຊ່າງໄມ້ ທີ່ໂຮງຮຽນອາຊີວະສຶກສາຂອງ ສປປ ລາວ.
ອົງການຟຣັ່ງໂກໂຟນີ ປະຈໍານະຄອນຫຼວງວຽງຈັນ (AUF) ຮ່ວມກັບກະຊວງສຶກສາທິການ ແລະ ກິລາ, ມະຫາວິທະຍາໄລແຫ່ງຊາດ ແລະ ສະພາການຄ້າ ແລະ ອຸດສາຫະກໍາແຫ່ງຊາດລາວ ເປີດເວທີສົນທະນາປຶກສາຫາລືຄັ້ງທໍາອິດ ເພື່ອປັບປຸງ ແລະ ນໍາສະໜີຫຼັກສູດການຮຽນສໍາລັບນັກສຶກສາ ແມ່ນຖືຶກຕ້ອງຕາມຄວາມຮຽກຮ້ອງຕ້ອງການຂອງຕະຫຼາດແຮງງານ ແລະ ໄດ້ຄຸນະພາບ ທັງເປັນການຊ່ວຍໃຫ້ເຂົາເຈົ້າກ້າວເຂົ້າສູ່ການປະກອບອາຊີບໄດ້ຢ່າງວ່ອງໄວ ແລະ ມີປະສິດທິພາບ.
ອົງການອາຫານໂລກ (WFP) ແລະ ສະຫະປະຊາຊາດ ກອງທຶນສໍາລັບປະຊາກອນ(UNFPA) ໄດ້ຮ່ວມມືກັນເພື່ອຊຸກຍູ້, ສົ່ງເສີມການປຶກສາຫາລື ແລະ ເພີ່ມການໃຫ້ທຶນຊ່ວຍເຫຼືອ ສປປ ລາວ ໃນດ້ານວຽກງານໄວໜຸ່ມຍິງ.